**Cuiul și pironul**

*Florianruse*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cu totul, eu, nu sunt convins că oricărui balon

îi este destinat un cui pentru a-l sparge,

știu însă c-am descoperit un nemilos piron

pe care-aș vrea să pot din minte-a mi-l extrage:

Eram suficient de flăcăiandru pe atunci

și făr' de-nțelegere-ori minimă răbdare,

văzând cum apucase pe părelnice poteci

o cunoștință dubios de-obositoare.

"Salvator", pe când duceam muncă de convingere,

absurd plictisind cu idei "esențiale",

mi-a fost pusă, în sictir, meritata-ntrebare:

"Ce știi cu adevărat, tu, mă băiatule?"

De-atunci încoa' mă simt așa… ca un umil balon

captiv într-o anume lume de baloane

în care, cumva, cuiele și un banal piron

tot dau iluzia că nu ar fi baloane.

Știu, probabil mă înșel îngrozitor și poate

lumea aceasta-i infinit mai complicată;

prezumtivul dumneaei imens de simplitate

putând fi dat, cel mult, de a mea judecată.

Totuși, prin prisma-mi cu osebire-atrofiată,

o promisiune mi-a fost însămânțată:

«"Ce știi tu", ai oare vreo idee ce te-așteaptă

când voi găsi un cui să ți-l înfig în coastă?»